Tuomitut joutuvat maksamaan Toiviaiselle kärsimyskorvauksia yhteensä noin 30 000 euroa.

Helsingin käräjäoikeus on tuominnut sakkoihin kaikki 28 syytettyä pappi Marjaana Toiviaisen kunnianloukkauksesta. Lisäksi yksi heistä tuomittiin laittomasta uhkauksesta.

Facebookissa ja Messenger-viestipalvelussa vuonna 2017 kirjoitetuissa teksteissä kirjoittajat toivovat muun muassa Toiviaisen kuolemaa ja raiskaamista. Toiviaista nimitettiin myös Allahin huoraksi ja Saatanan kätyriksi, minkä lisäksi kirjoituksissa oli esimerkiksi väitteitä hänen mielenterveydestään ja seksuaalisista haluistaan.